L'esporte mes popular y mes practicato ye o fútbol sala, conoixito en Bogotá como fútbol de salón o microfútbol, y fue reconoixito como o esporte simbolo d'a ciudat en l'anyo 2004, por os muitos practicants que tién en a ciudat y por a millora ta la convivencia ciudana y a salut que tién. Antiparte, o suyo chimán mayor o fútbol ye tamién muit popular y a ciudat tién tres equipes en a Primera División de fútbol de Colombia: os Millonarios, que ye l'equipe que mes vegatas ha ganato o campionato con 13 vegatas, o Santa Fé, que estió o primer campión que l'ha ganato, con 7 victorias en total, y l'Equidad que ye en a Primera División dende l'anyo 2006.